Document ID: 32009R0279

KOMMISSIONENS FORORDNING (EF) Nr. 279/2009
af 6. april 2009
om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1), særlig artikel 11, litra c), nr. ii), og
ud fra følgende betragtninger:
(1)
Slovakiet har indsendt en begrundet anmodning om ændring af bilag II til direktiv 2005/36/EF. Slovakiet har anmodet om at få indsat erhvervet som tandtekniker (zubný technik), som opfylder betingelserne i artikel 11, litra c), nr. ii), i direktiv 2005/36/EF, som det fremgår af regeringsforordning nr. 742/2004 Coll. om sundhedsfagligt personales kvalifikationer.
(2)
Danmark har indsendt en begrundet anmodning om ændring af bilag II til direktiv 2005/36/EF. Danmark har anmodet om at få fjernet erhvervet som optiker (optometrist) fra bilag II, da den pågældende uddannelse er opgraderet til eksamensbevisniveau i henhold til artikel 11, litra d), i direktiv 2005/36/EF og således ikke længere opfylder kravene i direktivets artikel 11, litra c), nr. ii). Danmark har ligeledes anmodet om at få fjernet erhvervene som ortopædimekaniker og ortopædiskomager i bilag II i direktiv 2005/36/EF, som ikke længere er lovreguleret i Danmark.
(3)
Direktiv 2005/36/EF bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Udvalget for Anerkendelse af Erhvervsmæssige Kvalifikationer -
UDSTEDT FØLGENDE FORORDNING:
Artikel 1
Bilag II til direktiv 2005/36/EF ændres som angivet i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. april 2009.

Labels: 9
0
18
16